U skladu sa članom 20a. st. (1) i (2) Zakona o radu („Službene novine F BiH“ br. 26/16 i 89/18) i članom 4. Uredbe o postupku prijema u radni odnos u javnom sektoru u Federaciji BiH („Službene novine F BiH“ br. 13/19), a na osnovu člana 92. Statuta Dioničkog društva BH Telecom Sarajevo, br. 00.1-1.1-1881/16-9 i 00.1-1.1-27474/17-5, te u vezi sa tačkom II Odluke o potrebi prijema u radni odnos, broj: 00.1--14-122870 - 8/19 od 15.01.2020. godine, vršilac dužnosti direktora RD Tuzla objavljuje

**J A V N I O G L A S**

Za prijem radnika u radni odnos u Službi za pristupne mreže I terminalnu opremu u Sektoru za tehničku podršku u direkciji Tuzla, Dioničkog društva BH Telecom Sarajevo, na radno mjesto:

**-** 94**. Tehničar za mjesne mreže područja II ( Živinice, Kladanj, Banovići, Sapna , Teočak, Kalesija, Lukavac), SSS – 1 (jedan) izvršilac, na neodređeno vrijeme, uz probni rad u trajanju od 3 (tri) mjeseca**, **sa mjestom rada u Kalesiji.**

**Opis poslova i radnih zadataka:**

1.Obavlja poslove redovnog održavanja i otklanjanja smetnji na području mjesnih mreža na svim tačkama spoja mrežnih elemenata (glavni i kablovski razdijelnik, izvod, VVD kutija, podrumske i tavanske prostorije i slično),

2.Obavlja uključenja, seobe, premještanja i demontiranja TK priključaka i terminalne opreme na području održavanja, u slučaju potrebe vrši otklanjanje smetnji i instalacije novih usluga na drugim područjima,

3.Otklanja specifične i kompleksnije smetnje,

4.Vodi računa o pravilnom korištenju zadužene HTZ opreme, vrši mjerenja, ograničavanje smetnji i aktivno učestvuje u otklanjanju istih,

5.Dostavlja izmjene sa terena u tehničku dokumentaciju, učestvuje zajedno sa glavnim monterom u rješavanju reklamacija korisnika,

6.Vodi računa o ispravnosti i kompletnosti osnovnih sredstava,

7.Vrši pripremna mjerenja za instalaciju terminalnih uređaja,ispituje tehničke mogućnosti za iste, koordinira sa drugim službama u cilju ispravnog funkcionisanja terminalne i pretplatničke opreme,montira i održava pretplatničku i terminalnu opremu, blagovremeno razdužuje svu trebovanu opremu i materijal u predviđenim rokovima,

8.Po potrebi upravlja motornim vozilom,

9.Rad na visini – penjanje na stubove radi održavanja samonosive mreže,

**I Opšti uslovi:**

- da je kandidat državljanin Bosne i Hercegovine,

- da ima opštu zdravstvenu sposobnost za obavljanje poslova navedenog radnog mjesta (samo kandidat koji bude izabran dužan je da u roku od 5 dana od dana konačnosti Odluke o prijemu u radni odnos, dostavi ljekarsko uvjerenje o zdravstvenoj sposobnosti, kao dokaz da njegovo zdravstveno stanje i psihofizičke sposobnosti odgovaraju uslovima radnog mjesta).

**II Posebni uslovi:**

- SSS( IV stepen stručne spreme), sa završenom srednjom elektrotehničkom ili drugom odgovarajućom školom tehničkog smjera,

- radno iskustvo nakon sticanja potrebne stručne spreme na istim ili sličnim poslovima, u trajanju od najmanje 6 (šest) mjeseci.

- vozačka dozvola za B kategoriju

**III Način prijave**:

Kandidat je dužan dostaviti svojeručno potpisanu prijavu, koja sadrži adresu, kontakt telefon i kratku biografiju.

Uz prijavu se obavezno dostavlja:

- Diploma ili svjedočanstvo o sticanju tražene stručne spreme,

- Izvod iz matične knjige rođenih,

- Uvjerenje o državljanstvu,

- Uvjerenje ili potvrda poslodavca o dužini radnog iskustvu nakon sticanja potrebne stručne spreme na istim ili sličnim poslovima u trajanju od najmanje 6 (šest) mjeseci , koja treba da sadrži : osnovne podatke o kandidatu, naziv radnog mjesta, stručnu spremu, trajanje radnog odnosa i kratak opis poslova (radna knjižica i potvrda nedležnog PIO/MIO o ostvarenom radnom stažu ne prihvataju se kao relevantan dokaz o radnom iskustvu).

- Dokaz o posjedovanju vozačke dozvole za “B” kategoriju

**Svi traženi dokumenti trebaju biti orginal ili ovjerene kopije.**

**Napomena**:

1. Izvod iz matične knjige rođenih i Uvjerenje o državljanstvu kandidati sa teritorije Federacije BiH dužni su dostaviti na obrascima koji su u pravnom prometu Federacije BIH od 17.06.2013.godine.

2. Izvod iz matične knjige rođenih i uvjerenje o državljanstvu kandidati sa teritorije Republike Srpske i Brčko Distrikta trebaju dostaviti na obrascima koji su u pravnom prometu na tim teritorijama.

**Ukoliko na obrascu Izvoda iz matične knjige rođenih nema naznake da je bez roka važenja, isti ne može biti stariji od 6 mjeseci.**

**Uvjerenje o državljanstvu ne može biti starije od 6 mjeseci**

**IV** Javni oglas je otvoren za podnošenje prijava 8 dana od dana objavljivanja u dnevnom listu.

Prijave sa dokazima o ispunjavanju uslova traženih oglasom, dostavljaju se u zatvorenoj koverti neposredno na protokol Dioničkog društva BH Telecom Sarajevo, RD Tuzla ili putem pošte na adresu:

**Dioničko društvo BH Telecom Sarajevo Direkcija Tuzla**

**Sa naznakom ''Prijava na javni oglas za radno mjesto 94. Tehničar za mjesne mreže područja II – ne otvarati''**

**Ul. Aleja Alije Izetbegovića 29**

**75000 Tuzla**

**Neuredne, nepotpune i neblagovremene prijave neće se uzeti u razmatranje.**

**Dokumenti priloženi uz prijavu vratit će se kandidatima u roku od 6 (šest) mjeseci od dana konačnosti Odluke o prijemu u radni odnos.**